અમદાવાદ: અમદાવાદ જિલ્લામાંથી પસાર થતી વિદેશી દારૂ ભરેલી ટ્રકોને ઝડપી લેવામાં જિલ્લા આરઆરસેલે સપાટો બોલાવ્યો છે. છેલ્લા અઠવાડિયામાં સૌરાષ્ટ્ર તરફ લઇ જવાતા વિદેશી દારૂના જથ્થાને આરઆરસેલની ટીમે ઝડપી પાડ્યો છે. ગત મોડી રાત્રે હરિયાણાથી રાજકોટ લઇ જવાતા રૂ.૧૭ લાખના દારૂના જથ્થાને આરઆરસેલે ભાયલા પાટિયા પાસેથી ઝડપી લીધો છે. પોલીસે એક આરોપીની ધરપકડ કરી વધુ તપાસ શરૂ કરી છે.